<p style="text-align: justify;"><strong>भोपाल</strong>&nbsp; । अशोका गार्डन स्थित कारखाने में काम के दौरान मजदूर के हाथ की चार उंगलियां कट गई। पीड़ित की शिकायत पर पुलिस ने फैक्टी&Ntilde; संचालक मोहम्मद एहसान पर लापरवाही से काम कराने का मामला दर्ज कर लिया। अशोका गार्डन स्थित फैक्ट्री में काम के दौरान युवक का हाथ कटर मशीन में फंसने से चार उंगलियां कट गई। जहांगीराबाद निवासी अरमान अली स्मॉल कम्पोनेंट वर्क्स कारखाने में काम करता है। सात अप्रैल को वह कटर मशीन पर काम कर रहा था। इसी दौरान उसका हाथ मशीन की चपेट में आ गया, जिससे चार उंगलियां कट गर्इं। उसे प्राइवेट अस्पताल में भर्ती कराया गया था।</p>

<p style="text-align: justify;"><strong>सुरक्षा नियमों का पालन नहीं किया</strong></p>

<p style="text-align: justify;">जांच कर रहे एएसआई कौशलेंद्र सिंह ने बताया कि कारखाने में श्रमिकों की सुरक्षा को लेकर जो नियम बनाए गए हैं, उनका पालन नहीं हो रहा था। हादसे के बाद तत्काल प्राथमिक उपचार देने की व्यवस्था, दर्द निवारक दवाओं का उपयोग और तुरंत अस्पताल पहुंचाने तथा हादसे के बाद इलाज और संबंधित नियमों की अनदेखी की गई। सुरक्षा का कोई इंतजाम नहीं है।</p>
