<p style="text-align: justify;"><strong>जबलपुर</strong>। सरकारी स्कूलों का हाल किस दर्जे तक अव्यवस्थित है, यह आए दिन सामने आता रहता है। हाल ही में वायरल हुए एक वीडियो ने एक नई बानगी पेश की है। वीडियो में स्कूल के दरवाजे पर मास्साब शर्ट उतारकर आराम फरमा रहे हैं और जैसे ही रिकॉर्डिंग होना पता चलता है, अंदर भाग जाते हैं। मामला शहर के नजदीक चरगवां इलाके का है। यहां प्राथमिक शाला कंचनपुरी के अध्यापक दौलत राम साहू स्कूल द्वार पर शर्ट उतारे कुर्सी पर बैठे हुए हैं। कहा जाता है कि शिक्षक दौलत साहू का यही रवैया साल भर चलता है और शिक्षकों की लामबंदी तथा दबंगई के चलते इन पर कोई कार्रवाई भी नहीं हो पाती है। स्कूलें खुलती तो हैं लेकिन कई-कई दिन तक यहां पढ़ाई नहीं होती है। शिक्षक भी मनमर्जी से पहुंचते हैं और पहुंचकर भी उनका यही रूप होता है। वायरल वीडियो शिक्षा विभाग के अधिकारियों तक भी पहुंचाया गया है।</p>
