<p style="text-align: justify;"><strong>नई दिल्ली</strong>। मानकीकरण परीक्षण एवं गुणवत्ता प्रमाणन महानिदेशालय (एसटीक्यूस) को साझा सेवा केंद्र सीएससी द्वारा तैयार कर्मचारी भविष्य निधि संगठन ईपीएफओ एप का आॅडिट करने के लिए कहा गया है। सीएससी ने यह एप आधार को ईपीएफओ से जोड़ने के लिए तैयार किया गया था, लेकिन इसे पिछले साल कई दिक्कतों के चलते बंद कर दिया गया। सीएससी के प्रमुख दिनेश त्यागी ने कहा कि सूचना प्रौद्योगिकी मंत्रालय ने एसटीक्यूसी को एप का आॅडिट करने के लिए लिखा है। यह एप ईपीएफओ से आधार को जोड़ने के लिए इस्तेमाल की गई थी। इसके बाद हमने एसटीक्यूसी से आग्रह किया है कि वह अपनी टीम को आॅडिट करने के लिए भेज दें और अब हमें उनकी पुष्टि का इंतजार है। इस साल की शुरु आत में ईपीएफओ से जुड़ा विवाद सामने आने के बाद सीएससी द्वारा उठाए गए कदमों के बारे में एक सवाल के जवाब में यह बात कही। गौरतलब है कि सीएससी देशभर में अपने नेटवर्क के माध्यम से डिजिटल सेवाओं देता है। त्यागी ने स्पष्ट किया कि सीएससी द्वारा तैयार किया गया एप तब से परिचालन में नहीं है। एसटीक्यूसी निदेशालय इलेक्ट्रॉनिक्स एवं सूचना प्रौद्योगिकी मंत्रालय से संबद्ध कार्यालय है, जो आॅडिट और परीक्षण कर उत्पादों एवं इकाइयों का प्रमाणन करता है। एसटीक्यूसी का प्रस्तावित आॅडिट ईपीएफओ के इस साल मई में सीएससी पर अपनी सेवाओं को बंद करने के बाद होना है। डेटा चोरी के मुद्दे पर ईपीएफओ के केंद्रीय आयुक्त वीपी जॉय ने सीएससी प्रमुख त्यागी को 23 मार्च को एक खत लिखा था।</p>
