<p style="text-align: justify;"><strong>ग्वालियर</strong>। ब्रांडेड कपड़े पहनने व जुआ में रकम हारने पर एक युवक लोगों के खातों से पैसा चुराकर ठगी करने लगा। आरोपी को पकड़कर न्यायालय में प्रस्तुत कर जेल भेज दिया है। जानकारी के अनुसार सायबर सेल प्रभारी आसिफ मिर्जा बेग ने बताया कि आश्वनी जैन के खाते से 35 हजार रुपए गायब होने की शिकायत दर्ज हुई थी। जिसकी जांच में सामने आया कि तमाम ई-वॉयलेट का प्रयोग कर रकम निकाली गई और आॅन लाइन शॉपिंग की गई। इसके बाद आरोपी की तलाश कर उसे पकड़ लिया गया। आरोपी ने अपना नाम संदीप धाकड़ बताया। जिसने पूछताछ में अपराध करना स्वीकार करते हुए बताया कि उसे ब्रांडेड कपड़े पहनने का शौक था। इसी शौक को पूरा करने के लिए वह जुआ खेलने लगा। जुआ में वह रकम हार गया तो उसकी भरपाई करने के लिए ठगी करने लगा।</p>
