<p style="text-align: justify;"><strong>नई दिल्ली</strong>।<strong> </strong>वाहन बनाने वाली कंपनी टाटा मोटर्स की योजना इस वित्त वर्ष में करीब 50 वाणिज्यिक वाहन पेश करने की है। कंपनी का लक्ष्य वाणिज्यिक वाहन क्षेत्र में अपनी स्थिति मजबूत करना है। कंपनी के एक शीर्ष अधिकारी ने यह जानकारी दी। कंपनी ने 2017-18 के दौरान वाणिज्यिक एवं यात्री वाहन श्रेणी में लागत खर्च में कटौती के कदम उठा करीब 1,900 करोड़ रुपए की बचत की थी। कंपनी इस वित्त वर्ष में ऐसी बचत का लक्ष्य पाना चाहती है। कंपनी चालू वित्त वर्ष में वाणिज्यिक वाहन खंड में 1,500 करोड़ रुपए के करीब पूंजीगत खर्च भी करने वाली है। इस राशि का इस्तेमाल शोध एवं विकास , क्षमता विस्तार तथा एक अप्रैल 2020 तक भारत स्टेज छहर् बीएस-छही के उत्सर्जन प्रावधानों की सरकारी समयसीमा के अनुपालन पर किया जाएगा। टाटा मोटर्स के अध्यक्षर् वाणिज्यिक वाहन कारोबारी गिरीश वाघ ने एक साक्षात्कार में कहा कि पिछले साल हमने संस्करणों तथा बदले स्वरूपों समेत 50 से अधिक नये उत्पाद पेश किये। हम इस वित्त वर्ष में भी उत्पाद पेश करने के मामले में इसी र&mu;तार को जारी रखेंगे। उन्होंने कहा कि देश में नये उत्पाद पेया करने की दीर्घकालिक रणनीति के तहत कंपनी उत्पाद नियोजन की बेहद मजबूत प्रणाली तैयार करने की प्रक्रिया में है। वाघ ने कहा कि इस निकाय का जोर सिर्फ भविष्य पर रहेगा तथा यह उपभोक्ताओं की बदलती जरुरतों , वैश्विक बाजार की परिस्थिति और कारकों के बदलाव पर नजर रखेगा।</p>
