<p style="text-align: justify;"><strong>चंडीगढ़</strong>। पंजाब में बिना डॉक्टर की पर्ची के सीरिंज की बिक्री पर रोक लगा दी है। यह कदम राज्य में नशे की रोकथाम के लिए उठाया गया है। पंजाब सरकार ने अलग-अलग डिप्टी कमिश्नरों के माध्यम से एक पत्र जारी किया है, जिसमें ड्रग्स को रोकने के लिए पंजाब में बिना डॉक्टर की इजाजत के सीरिंज की ब्रिक्री पर पाबन्दी लगा दी गई है। अब खुले रूप से किराना की दुकान या केमिस्ट शॉप में इंजेक्शन लगाने के लिए सीरिंज बिना डॉक्टर की पर्ची के नहीं मिलेगी। सरकार को लगता है कि नशा करने वाले लोग सीरिंज की मदद से नशा ले रहे है। बता दें कि कैप्टन अमरिंदर सिंह के नेतृत्व वाली सरकार ने नशे पर काबू पाने के लिए कई कड़े कदम उठाए हैं।</p>
