<p style="text-align: justify;"><strong>नरिता</strong>। जापान के फुटबॉल प्रमुख कोजो ताशिमा ने विश्व कप से टीम के लौटने के बाद गुरुवार को राष्ट्रीय टीम के आलोचकों पर निशाना साधा और पुष्टि की कि वह नए कोच की तलाश कर रहे हैं। जेएफए अध्यक्ष कोजो ताशिमा ने कहा कि रू स में चल रहे विश्व कप में टीम को नॉकआउट में जगह दिलाने वाले कामचलाऊ प्रमुख अकिरा निशिनो अपने पद पर बकरार नहीं रहेंगे। सैकड़ों प्रशंसकों ने स्वदेश लौटने पर टीम का स्वागत किया और इस दौरान ताशिमा ने कमेंटेटरों पर निशाना साधा, जिन्होंने पोलैंड के खिलाफ अंतिम ग्रुप मैच में टीम की रणनीति पर सवाल उठाए थे। निशिनो के निर्देश पर जापान के खिलाड़ी 0-1 से पिछड़ने के बावजूद समय खराब कर रहे थे, क्योंकि उन्हें पता था कि अगर सेनेगल की टीम कोलंबिया के खिलाफ बराबरी हासिल नहीं करती या उनकी टीम को दो और पीले कार्ड नहीं दिखाए जाते तो जापान नॉकआउट के लिए क्वालीफाई कर लेगा।</p>
