<p style="text-align: justify;"><strong>नई दिल्ली</strong>। बाजार नियामक सेबी ने हाजिर बाजार मतदान प्रणाली की पारदर्शिता व साख सुधारने के लिए कुछ उपायों का प्रस्ताव किया है। इसके तहत उसने एक्सचेंजों के लिए एक स्वतंत्र मतदान एजेंसी को मान्यता देना अनिवार्य करने का प्रस्ताव किया है। यह एजेंसी उसके दायरे में आएगी। जारी परामर्श पत्र पर 27 जुलाई तक राय-सेबी ने जिंसों के लिए हाजिर बाजार तय करने के लिए इस्तेमाल की जाने वाली मतदान प्रणाली की दक्षता बढ़ाने के उपायों के बारे में एक परामर्श पत्र बुधवार को जारी किया है। परामर्शपत्र पर 27 जुलाई तक टिप्पणी की जा सकती है और अपनी राय दी जा सकती है। बाजार नियामक का कहना है कि किसी भी जिंस के वायदा भावों के बारे में अनुमान लगाने के लिए बहुत जरूरी है कि उक्त जिंस के हाजिर भाव की सही व पारदर्शी जानकारी उपलब्ध हो। इसके तहत सेबी ने कीमत मतदान प्रणाली की प्रक्रिया पर एक्सचेंजों में समान रुख की वकालत की है।</p>
