<p style="text-align: justify;"><strong>जबलपुर</strong>। 19 वीं पूर्वी जोन अन्तर्जिला पुलिस वार्षिक खेलकूद प्रतियोगिता का समापन समापन पुलिस लाइन में किया गया। आयोजन में मुख्य अतिथि आईजी अनंत कुमार सिंह, डीआईजी भगवत सिंह चौहान एवं एसपी शशिकांत शुक्ला की उपस्थिति मे किया गया। कार्यक्रम में आईजी श्री सिंह का पुष्पगुच्छ भेंट कर स्वागत किया गया। साथ ही 6 वीं वाहिनी विस बल एवं पुलिस बैंण्ड के द्वारा अभिवादन किया गया। अंतिम खेल में100 मीटर की फायनल रेस का आयोजन किया गया जिसमे प्रथम स्थान आरक्षक पंचंम सिंह जिला जबलपुर द्वितीय स्थान आरक्षक संजय भवेकर जिला छिंदवाड़ा, तृतीय स्थान रामचंद्र जीआरपी जबलपुर ने प्राप्त किया।</p>

<p style="text-align: justify;"><strong>हर दिन नई चुनौती </strong></p>

<p style="text-align: justify;">श्री सिंह ने कहा कि खेल भावना से सभी लोगों को साथ लेकर चलने की सीख मिलती है। उन्होंने कहा पुलिस के लिये प्रतिदिन एक चुनौती वाला दिन होता है, आशा है आगे और भी अच्छा प्रदर्शन करेंगे।</p>

<p style="text-align: justify;"><strong>प्रदेश स्तर पर करेंगे प्रदर्शन</strong></p>

<p style="text-align: justify;">श्री चौहान ने कहा कि विभिन्न स्पर्धाओ से उत्कृष्ट खिलाडियो का चयन पूर्वी जोन टीम के लिये किया गया है। जो इस वर्ष आगामी दिनो में होने वाली प्रदेश स्तर की प्रतियोगिता मे पूर्वी जोन की ओर से भाग लेंगे। मुझे आशा ही नहीं पूर्ण विश्वास है कि आप पूर्वी जोन का नाम रौशन करेंगे। इस प्रकर ओवरआॅल टीम चैम्पियनशिप का खिताब जिला जबलपुर को मिला तथा व्यक्तिगत चैिम्पयनशिप का खिताब आरक्षक अनिल यादव जिला जबलपुर एवं आरक्षक अनिल कुमार जिला रीवा तथा महिला वर्ग मे महिला आरक्षक कुसुमलता सरोते जिला जबलपुर को मिला।</p>
