<p style="text-align: justify;"><strong>इंदौर</strong> ।<strong> &nbsp;</strong> मुंबई की एक अदाकारा प्रेम प्रसंग ने असफल होने पर आत्महत्या करने का प्रयास कर रही थी। संजीवनी हेल्पलाइन पर सूचना मिलने के बाद विशेषज्ञों की मदद से उसकी काउंसलिंग करवाई गई। काउंसलिंग के बाद उसने जीने की ठान ली। संजीवनी हेल्प लाइन इंदौर पर सूचना प्राप्त हुई कि अंजलि चौधरी (परिवर्तित नाम) (22) निवासी द्वारकापुरी अपने प्रेम प्रसंग के चलते अवसादग्रस्त हो गई है, जो कि आत्महत्या करने का मन बना चुकी है। उक्त सूचना मिलते ही संजीवनी हेल्प लाइन द्वारा त्वरित कार्रवाही करते हुए पीड़िता अंजलि चौधरी से संपर्क किया गया गया। पीड़िता के नकारात्मक विचारों से उबारने के लिए संजीवनी टीम द्वारा आवश्यक कार्रवाई की गई। संजीवनी की टीम द्वारा काउंसलिंग के दौरान अंजलि से पूछताछ की गई तो उसने बताया कि वह और सुमित दोनों एकदूसरे को काफी सालों से जानते थे। दोनों के बीच काफी अच्छी दोस्ती थी। धीरे-धीरे वे एकदूसरे से प्रेम करने लगे। पूर्व में अंजलि व सुमित इंदौर में साथ में मॉडलिंग करते थे। कुछ दिनों बाद अंजलि मॉडलिंग के लिए मुंबई चली गई, जिससे दोनों के रिश्तों मे दूरी आने लगी। अंजलि जब सुमित से मिलने इंदौर आती तो सुमित अंजलि से मिलने से मना कर देता था। उसके बाद सुमित ने अंजलि के कॉल व मैसेज का जवाब देना भी बंद कर दिया। सुमित में आए इस परिवर्तन के कारण अंजलि अपने काम में भी मन नहीं लगा पा रही थी। इससे परेशान होकर अंजलि इंदौर आ गई। सुमित के साथ रिश्ता बढ़ाना चाहा तो पता चला सुमित किसी और लड़की के साथ रिलेशनशिप में है। यह बात जानने के बाद अंजलि डिप्रेशन मे चली गई व आत्महत्या का प्रयास करने लगी। पूर्व मे भी अंजलि मुंबई में एक बार अपने हाथ की नस काट कर आत्महत्या का प्रयास कर चुकी है। इस बात की सूचना मिलते ही संजीवनी हेल्प लाइन द्वारा त्वरित कार्रवाई करते हुए अंजलि से संपर्क किया गया, जिसकी मन:स्थिति का आकलन कर संजीवनी की टीम द्वारा मनोचिकित्सक विशेषज्ञों से युवती अंजलि की कांउसलिंग करवाई गई। उसके द्वारा आत्महत्या के प्रयास जैसे आत्मघाती कदमों को रोकने के साथ ही उसके मानसिक अवसाद को दूर करने के उपाय भी बताए गए, जिनको अमल में लाकर अंजलि अब सामान्य स्थिति में होकर खुशहाल जीवन व्यतीत कर रही है।</p>
