<p style="text-align: justify;"><strong>जबलपुर</strong>। कलेक्टर छवि भारद्वाज ने समयसी मा प्रकरणों की समीक्षा बैठक को संबोधित करते हुए प्रधानमंत्री उज्ज्वला योजना के तहत पात्र हितग्राहियों को रसोई गैस कनेक्शन प्रदान करने के लिए विशेष अभियान चलाएं। वहीं सीएम हेल्पलाइन के तीन सौ दिनों से अधिक समय से लंबित प्रकरणों के निराकरण को सर्वोच्च प्राथमिकता देने की चेतावनी कलेक्टर छवि भारद्वाज ने अधिकारियों को दी है। इस कार्य में धीमी गति को लेकर उन्होंने अधिकारियों को जमकर फटकार भी लगाई। कलेक्टर ने प्रधानमंत्री उज्ज्वला योजना के तहत मिशन मोड में काम करने की अपेक्षा व्यक्त करते हुए संबंधित अधिकारियों से कहा कि उन्हें माह भर का विशेष अभियान चलाकर कम से कम एक लाख रसोई गैस कनेक्शन प्रदान करने होंगे। उन्होंने रसोई गैस कनेक्शन प्रदान करने की दिशा में नगर निगम क्षेत्र में धीमी गति से हुए कार्य पर नाराजगी जाहिर करते हुए निगम के सभी क्षेत्रीय कार्यालयों में शिविर लगाने तथा हितग्राहियों के केवायसी तैयार कर रसोई गैस कनेक्शन उपलब्ध कराने के निर्देश दिए। किया जवाबतलब श्रीमती भारद्वाज ने बैठक में समर्थन मूल्य पर खरीदे गये गेहूं का भुगतान नहीं होने से संबंधित सी.एम. हेल्पलाइन से प्राप्त किसानों की शिकायतों पर भी अधिकारियों से जवाब तलब किया । उन्होंने पूछा कि जब सभी किसानों को गेहूं की कीमत का भुगतान किया जा चुका है तो फिर इस तरह की शिकायतें क्यों आ हो रही हैं।</p>

<p style="text-align: justify;"><strong>कार्रवाई की दी चेतावनी</strong></p>

<p style="text-align: justify;">कलेक्टर ने इस अवसर पर स्कूल शिक्षा विभाग और जनजातीय कार्य विभाग से संबंधित सीएम हेल्पलाइन की तीन सौ दिनों से अधिक समय से लंबित शिकायतों के निराकरण में विलंब होने पर अप्रसन्नता व्यक्त की। उन्होंने कहा कि दोनों विभागों के जिला प्रमुखों को इस बारे में सतर्कता बरतनी होगी अन्यथा अधीनस्थ अधिकारियों के साथ-साथ उनके विरुद्ध भी कार्यवाही की जायेगी।</p>
