<p style="text-align: justify;"><strong>कुआलालम्पुर</strong>। मलेशिया के सेलांगोर राज्य के मुतिआरा दामनसारा में गुरुवार को एक मोबाइल फोन फटने से सरकारी वित्तीय संस्थान कै्रडल फंड के सीईओ नाजरीन हसन की मौत हो गई। ये संस्थान सरकार के वित्त विभाग के तहत आता है। धमाका नाजरीन के बेडरूम में चार्जिंग के दौरान हुआ। इससे रूम में आग लग गई। बिस्तर भी बुरी तरह जल गया। उधर, पुलिस का दावा है कि नाजरीन की मौत आग लगने के बाद दम घुटने से हुई। लेकिन, कै्रडल फंड ने पोस्टमार्टम रिपोर्ट के हवाले से बताया कि उनकी मौत मोबाइल फटने के बाद आईं चोटों से हुई। ऐसा बताया जा रहा कि नाजरीन के पास दो मोबाइल थे। दोनों मोबाइल चार्जिंग पर लगे थे। अभी तक यह साफ नहीं हो पाया है कि धमाका किस मोबाइल में हुआ।</p>
