<p style="text-align: justify;"><strong>भोपाल &nbsp;</strong>।&nbsp; लोक निर्माण मंत्री रामपाल सिंह को अभी से हार का डर सताने लगा है इसलिए आगामी विधानसभा चुनाव में वे सिलवानी के बदले उदयपुरा विधानसभा सीट से टिकट पाने की जुगाड़ में भिड़ गए हैं। वैसे इस सीट से एक बार पहले भी रामपाल चुनाव जीत चुके हैं, लेकिन अगले चुनाव में उनकी पुत्रबधु रही प्रीति रघुवंशी द्वारा आत्महत्या किए जाने का मुद्दा जोरशोर से रघुवंशी समाज द्वारा उठाया जा सकता है। क्योंकि सिलवानी क्षेत्र में रघुवंशी समाज के 30 से 35 हजार मतदाता है, जो चुनाव को प्रभावित कर सकते हैं। इस कारण भाजपा रामपाल की सीट बदलने पर विचार कर रही है। मंत्री रामपाल अपने बेटे गिरजेश की पत्नी प्रीति रघुवंशी द्वारा आत्महत्या कर लिए जाने के बाद जिस तरह विवादों में आए थे, उससे उनकी इमेज खराब हुई है। इसका असर अगले विधानसभा चुनाव पर भी पडे&THORN;गा। क्योंकि सिलवानी विधानसभा क्षेत्र में रघुवंशी समाज की आबादी चुनाव को प्रभावित कर सकती है। वैसे रामपाल ने डेमेज कंट्रोल भी किया, लेकिन वे अभी तक रघुवंशी समाज की नाराजगी को दूर नहीं कर पाए है और इस विवाद की वजह से भाजपा में भी विरोधाभास देखने को मिल रहा है। इस कारण रामपाल सिलवानी की अपेक्षा उदयपुरा विधानसभा सीट से चुनाव लड़ने की फिराक में है, इसके लिए पार्टी पर दबाव भी बनाने का प्रयास किया जा रहा है। क्योंकि उदयपुरा विधानसभा क्षेत्र में भी राजपूत समाज बहुतायत संख्या में है, जिसका लाभ रामपाल उठा सकते हैं। इसके लिए रामपाल ने अपनी भावना से पार्टी के वरिष्ठ नेताओं को भी अवगत करा दिया है।</p>
