<p style="text-align: justify;"><strong>ग्वालियर&nbsp;</strong>।&nbsp; छह साल की मासूम को कैंसर पहाड़ी पर ले जाकर दुष्कर्म कर मौत के घाट उतारने वाले आरोपी को क्राइम ब्रांच ने पकड़ लिया है। आरोपी ने घटना करना स्वीकार कर लिया। जिसके बाद पुलिस ने घटना का रीके्रशन करवाया। इससे पहले डीआईजी व एसपी ने घटनास्थल का निरीक्षण किया। उधर जब आरोपी का खुलासा हुआ तो आक्रोशित कुछ लोगों ने झुग्गी-झोपड़ी वालों पर हमला कर दिया और एक टायर में आग लगा दी, लेकिन सूचना पर तत्काल पहुंची पुलिस को देखकर भाग निकले। पुलिस कप्तान नवनीत भसीन ने प्रेस वार्ता कर छह साल की मासूम के साथ दुष्कर्म कर हत्या करने वाले बर्फ का ठेला लगाने वाला जितेंद्र कुशवाह उर्फ जीतू 22 वर्ष निवासी झुग्गी-झोंपड़ी कैंसर पहाड़ी का खुलासा किया। भसीन ने बताया कि आरोपी बुधवार-गुरुवार की रात विजय नगर में हो रहे एक विवाह समारोह में खाना खाने के उद्देश्य से पहुंचा था। उसने बीयर पी रखी थी। जब समारोह में खाना खाकर बाहर टॉयलेट के लिए निकला तो उसे मासूम कुछ बच्चों के साथ खेलती मिली। जब वह टॉयलेट कर वापस लौट रहा था तो बच्ची अपने भाई को समारोह के बाहर तलाशते मिली, तो उसने बच्ची को बताया कि तेरा भाई अंधेरी गली में छिपा है। इसके बाद वह बच्ची को भाई से मिलाने के बहाने ले गया और कैंसर पहाड़ी पर सुनसान एरिया में ले जाकर उसके साथ गलत काम कर मौत के घाट उतार दिया था। आरोपी के सीसीटीवी फुटेज के माध्यम से उसकी शिनाख्त झुग्गीझों पड़ी में रहने वालों ने की और वह पकड़ा गया। एसपी ने पकड़ने वाली क्राइम टीम को दस हजार रुपए नगद इनाम देने की घोषणा की।</p>

<p style="text-align: justify;"><strong>इस तरह की हत्या </strong></p>

<p style="text-align: justify;">आरोपी ने पुलिस को बताया कि उसने झाड़ियों में बच्ची के साथ गलत काम किया। जिससे बच्ची बेहोश हो गई और वह कपड़े पहनकर जाने को हुआ तो बच्ची को होश आ गया और वह उठकर भागने लगी, तभी वह फिसलकर खाई में गिर गई, जिससे उसके चेहरे पर चोट आर्इं। तब वह बच्ची को खाई से उठाकर ऊपर लाया, फिर उसके साथ कुकर्म किया तथा गला दबा कर मार दिया।</p>

<p style="text-align: justify;"><strong>शादी तय हो चुकी थी</strong></p>

<p style="text-align: justify;">पुलिस ने आरोपी के परिजनों के सामने जब पूछताछ की तो उसने घटना स्वीकार कर ली । आरोपी की शादी तय हो चुकी थी और जल्द ही विवाह होने वाला था। उसके बाद पीड़ित पक्ष के सामने भी आरोपी से पूछताछ की गई।</p>

<p style="text-align: justify;"><strong>आक्रोशित लोगों ने किया हमला</strong></p>

<p style="text-align: justify;">घटना के खुलासे के बाद कुछ लोगों ने कैंसर पहाड़ी पर झुग्गी बस्ती में रहने वालों पर हमला कर दिया और वहां पर ठेला व टायर जलाकर आक्रोश जताया। हालांकि मौके पर पहुंची पुलिस ने स्थिति को कंट्रोल किया जिसके बाद युवक वहां से भाग निकले।</p>
