<p style="text-align: justify;"><strong>भोपाल</strong> &nbsp;। मप्र की आदिवासी विकास आयुक्त दीपाली रस्तोगी द्वारा आईएएस अफसरों की &lsquo;सत्तापरस्त कार्यशैली&rsquo; और उन पर राजनीतिक दबाव को लेकर एक अखबार में लिखे गए लेख पर ज्यादातर अफसर उनके साथ हैं। मुख्य सचिव बीपी सिंह के मुताबिक दीपाली रस्तोगी ने सिविल सेवा आचरण नियमों का उल्लंघन नहीं किया है। गौरतलब है कि इससे पहले दीपाली पीएम के ड्रीम प्रोजेक्ट स्वच्छ भारत के संबंध में लेख लिखकर भी विवाद में आ चुकी हैं। इस मामले में जीएडी ने उन्हें नोटिस भी दिया था।</p>

<p style="text-align: justify;"><strong>क्या लिखा था दीपाली ने</strong></p>

<p style="text-align: justify;">&lsquo;अच्छे आईएएस अधिकारी की परिभाषा बदल चुकी है। अब अच्छा अधिकारी उसी को माना जाता है जो नेता की इच्छा के हिसाब से काम करता है। उसका अपना कोई मत नहीं होता। होता भी है, तो वो उसे कहता नहीं है। पिछले कुछ साल में नौकरशाही और राजनीति, सही और गलत तथा सच और झूठ के बीच की लकीरें हल्की होती जा रही हैं। आईएएस अफसर अपनी सोच खोते जा रहे हैं।</p>
