<p style="text-align: justify;"><strong>भोपाल</strong> ।&rsquo;<strong>&nbsp;</strong> विधानसभा में नेता प्रतिपक्ष की ईवीएम एक्सपर्ट को लेकर की गई शिकायत पर मुख्य निर्वाचन कार्यालय पदाधिकारी कार्यालय से जवाब भेज दिया गया है। भारत निर्वाचन आयोग के अवर सचिव को भेजे गए जवाब में साफ कहा गया है कि मुख्य निर्वाचन पदाधिकारी कार्यालय द्वारा &lsquo;ईवीएम एक्सपर्ट&rsquo; की नियुक्ति हुई और न ही इस कार्यालय द्वारा किसी &lsquo;ईवीएम एक्सपर्ट&rsquo; को बुलाया गया। सोमवार को दिल्ली रवाना होने से पहले मुख्य निर्वाचन पदाधिकारी सलीना सिंह ने पीपुल्स संवाददाता को बताया कि &lsquo;ईवीएम एक्सपर्ट को लेकर जो शिकायत की गई है वह मुख्य निर्वाचन आयोग में की गई है। हमारे पास सीधी कोई शिकायत नहीं आई। जहां तक किसी राज्य से एक्सपर्ट बुलाए जाने का सवाल है हमने कोई एक्सपर्ट नहीं बुलाए। फिर भी हम जानकारी जुटाने के बाद हम इस संबंध में निर्धारित समय पर आयोग को जवाब भेज देंगे।&rsquo;</p>
