<p style="text-align: justify;"><strong>भोपाल</strong>। आधी रात को फेसबुक दोस्त ने बीकॉम छात्रा के कमरे का दरवाजा तोड़कर उसका अपहरण कर लिया। वह छात्रा को कई घंटों तक कार में घुमाता रहा। इस दौरान उसके साथ मारपीट भी की। बाद में उसे घर के पास छोड़कर फरार हो गया। अगले दिन शाम छात्रा ने थाने पहुंचकर रिपोर्ट दर्ज कराई। पुलिस ने आरोपी को गिरफ्तार कर लिया है। गोविंदपुरा पुलिस के मुताबिक रायसेन जिले के सिलवानी में रहने वाली युवती रचना नगर स्थित मकान में किराए से रहती है। वह शिवाजी नगर स्थित कॉलेज से बीकॉम अंतिम वर्ष की पढ़ाई कर रही है। आठ महीने पहले छात्रा की दोस्ती फेसबुक पर दीपक सिंह से हुई थी। दीपक इंद्रपुरी का रहने वाला है और गन्ने की चरखी चलाता है। उसने खुद को रायसेन का रहने वाला बताया था। फेसबुक पर दोस्ती के बाद पहली बार दोनों की मुलाकात जनवरी में हुई। बाद में दोनों एक-दूसरे के साथ घूमने जाने लगे। इस दौरान दीपक के शादी का प्रस्ताव को छात्रा ने स्वीकार कर लिया। कुछ समय बाद छात्रा को दीपक का व्यवहार ठीक नहीं लगा। वह शराब पीकर अभद्रता करने लगा तो छात्रा ने दूरी बनानी शुरू कर दी। इस पर दीपक अश्लील वीडियो वायरल करने की धमकी देने लगा। छात्रा को जब पता चला कि दीपक शादीशुदा है तो उसने फोन रिसीव करने बंद कर दिए।</p>
