<p style="text-align: justify;"><strong>लखनऊ</strong>। 2019 में होने वाले लोकसभा चुनाव में राष्ट्रीय शिया समाज (आरएसएस) ने भाजपा का साथ देने का ऐलान किया है। आरएसएस के अध्यक्ष भाजपा विधान परिषद सदस्य बुक्कल नवाब ने बताया कि शिया मुसलमान अगले लोकसभा चुनाव में भाजपा और प्रधानमंत्री नरेंद्र मोदी का साथ देंगे। हम अयोध्या में राम मंदिर के निर्माण के पक्ष में हैं। भाजपा का सहयोग करने की वजह के बारे में पूछे जाने पर नवाब ने कहा कि पूर्व प्रधानमंत्री अटल बिहारी वाजपेयी की कोशिशों की वजह से ही लखनऊ में शिया मुसलमानों के जुलूस पर लगा 20 साल पुराना प्रतिबंध खत्म हुआ था। उधर, शिया धर्मगुरु मौलाना कल्बे जव्वाद ने कहा कि बुक्कल और उनके साथियों ने जो फैसला लिया है, वह उनकी निजी राय है। आॅल इंडिया शिया पर्सनल लॉ बोर्ड इसे संवेदनशील मामला कहा है।</p>
