<p style="text-align: justify;"><strong>भोपाल। </strong>भाजपा के प्रदेश संगठन ने ऊर्जा विकास निगम के अध्यक्ष बिजेंद्र सिंह सिसोदिया और सांसद आलोक संजर को नाराज कार्यकर्ताओं को मनाने की जिम्मेदारी दी गई है। खास बात यह है कि दोनों को कोई पद नहीं दिया गया है और वे कार्यालय प्रभारी राज्य सभा सांसद अजय प्रताप सिंह के कक्ष में बैठ रहे हैं। इसी तरह अन्य पदों को लेकर भी असमंजस है, क्योंकि प्रदेश कार्यकारिणी में बदलाव नहीं हो पा रहा है। पार्टी सूत्रों के मुताबिक 26 जून को सीएम हाउस में मीसा बंदियों के सम्मेलन के बाद मुख्यमंत्री, प्रदेश अध्यक्ष राकेश सिंह और प्रदेश संगठन महामंत्री सुहास भगत ने कार्यकर्ताओं की नाराजगी दूर करने के लिए बिजेंद्र सिंह सिसोदिया और आलोक संजर प्रदेश कार्यालय में बतौर प्रभारी काम करेंगे। लेकिन एक सप्ताह से अधिक समय बीत जाने के बाद भी विधिवत रूप से कोई घोषणा नहीं हुई।</p>
