<p style="text-align: justify;"><strong>भोपाल </strong>। सहरिया जनजाति की महिलाओं को पैसा देने के लिए शिवपुरी जिला प्रशासन ने जनपद को दी गई राशि और भुगतान के अधिकार वापस ले लिए। अब सहरिया महिलाओं को एक हजार रुपए की सहायता राशि सहरिया विकास प्राधिकरण के माध्यम से दी जाएगी। कोलारस विधानसभा उपचुनाव के दौरान सीएम शिवराज सिंह चौहान ने सहरिया जनजाति की महिलाओं को पोषण आहार के लिए 1000 रुपए प्रतिमाह सहायता राशि देने की घोषणा की थी। कोलारस उपचुनाव की अधिसूचना जारी होने से पहले महिलाओं को पैसे ट्रांसफर भी कर दिए गए थे लेकिन चुनाव परिणाम घोषित होेने के बाद से पैसा ट्रांसफर होना बंद हो गया था। इसे पीपुल्स समाचार ने प्रमुखता से उठाया था।</p>
