<p style="text-align: justify;"><strong>मुरैना</strong>। असंगठित श्रमिक योजना में छूटे हुए पात्र व्यक्तियों के रजिस्ट्रेशन कर आवेदनों को प्राप्त कर आॅनलाइन कराएं। इस प्रकार के निर्देश मुख्यमंत्री शिवराज सिंह चौहान ने वीडियो कॉफ्रेंस के माध्यम से संबोधित करते हुए कलेक्टरों को दिए। उन्होंने कहा कि योजना का प्रचार-प्रसार ठीक प्रकार से हो। अंतिम व्यक्ति तक जानकारी पहुंचे। मुख्यमंत्री ने विधायकों को एवं जनप्रतिनिधियों से आॅनलाइन चर्चा भी की। मुख्यमंत्री ने जनप्रतिनिधियों को क्षेत्र में भ्रमण, हर रोज समीक्षा करने की बात भी कहीं। मुख्यमंत्री ने कहा कि आश्रित सदस्य की मृत्यु होने पर 5 हजार रुपए की अंत्येष्टि सहायता दी जाएगी। राशि देने में कहीं कोई विलंब न हो, जनपद पंचायतों में यह राशि पूर्व से उपलब्ध होना चाहिए। इस अवसर पर मुरैना एनआईसी कक्ष में प्रदेश के लोक स्वास्थ्य एवं परिवार मंत्री रुस्तम सिंह, महापौर अशोक अर्गल, सुमावली विधायक सत्यपाल सिंह सिकरवार, जौरा विधायक सूबेदार सिंह रजौधा, बामोर नगरपालिका अध्यक्ष, चंबल संभाग कमिश्नर डॉ. एमके अग्रवाल, कलेक्टर भरत यादव, जिला सीईओ सोनिया मीणा सहित अन्य अधिकारी उपस्थित थे। मुरैना नगरनिगम के महापौर श्री अर्गल ने कहा कि मेहनत करके एक-एक पात्र व्यक्तियों को रजिस्ट्रेशन करके लाभ पहुंचाये।</p>
