<p style="text-align: justify;"><strong>भोपाल&nbsp; </strong>। एमबीबीएस के छात्र यश पाठे की खुदकुशी के मामले में पुलिस ने मंगलवार को उसके दो सीनियर छात्रों को गिर&mu;तार कर लिया। वहीं विधानसभा के पूर्व सचिव सत्यनारायण शर्मा की बेटी श्रुति शर्मा समेत तीन आरोपी फरार हैं। पुलिस उनकी तलाश कर रही है। यश पाठे एलएन मेडिकल कॉलेज में एमबीबीएस सेकंड इयर का छात्र था। 16 जून को बैतूल के चंद्रशेखर वार्ड में उसने फांसी लगाकर खुदकुशी कर ली थी। परिवार ने श्रुति शर्मा और उसके चार दोस्त शालीन उपाध्याय, गौरव दुबे, आकाश सोनी और कार्तिक पर रैगिंग और ब्लैकमेलिंग का आरोप लगाया था। जांच के बाद पुलिस ने पांचों आरोपियों के खिलाफ आत्महत्या के लिए उकसाने का प्रकरण दर्ज किया था। बैतूल एसपी डीआर तेनीवार ने बताया कि आकाश और गौरव दुबे को गिर&mu;तार कर लिया गया है। फरार आरोपियों को पकड़ने के लिए विशेष टीम बनाई गई है। ये टीम जल्द ही आरोपियों को गिर&mu;तार कर लेगी।</p>

<p style="text-align: justify;"><strong>वाट्सएप और फोन पर भी धमकी मिली</strong></p>

<p style="text-align: justify;">जांच में पुलिस को आरोपियों के व्हाट्सएप से लेकर फोन पर यश पाठे को धमकाने के प्रमाण मिले हैं। साथ ही कॉलेज में लगे सीसीटीवी फुटेज में भी पुलिस को कुछ सबूत मिले हैं। परिजनों ने भी आरोपियों के खिलाफ बयान दिए थे। इसके आधार पर पुलिस ने पांच लोगों को आरोपी बनाया है। बैतूल पुलिस की टीम भोपाल में भी डेरा डाले हुए है, क्योंकि वर्तमान में आरोपियों की लोकेशन भोपाल में बताई जा रही है।</p>
