<p style="text-align: justify;"><strong>जबलपुर</strong>। रेलमंत्री की पहल पर रेलवे बोर्ड द्वारा यह निर्णय लिया गया है कि भारतीय रेल में वातानुकूलित टेनों के कोचों में बेडरोल के साथ जो फेस टावल दी जाती थी अब उसके स्थान पर ईको फ्रेंडली डिस्पोजल नेपकिन्स यात्रियों को दी जाएगी। लंबी अवधि तक यात्रा करने पर यत्रियों को आवश्यकता अनुसार दो डिस्पोजल नेपकिन्स दी जाएगी। रेलवे बोर्ड द्वारा इस संबंध में सभी क्षेत्रीय रेलवे में 26 जून को निर्देश जारी कर दिए हैं। पूर्व में पश्चिम रेलवे पर पायलट के तौर पर डिस्पोजल टावल दी जा रही थी जिसकी सफलता पर इसे पूरे भारतीय रेलवे पर लागू किया जा रहा है। ज्ञात हो कि वातानुकूलित कोचों में यात्रियों को यात्रा के दौरान बेडरोल के साथ एक टावल दी जाती है। जो यात्रा के उपरांत कोच अटेंडेन्ट को वापस करनी होती है। अब डिस्पोजल टावल को उपयोग करने के बाद वापस नहीं करना पडेगा।</p>

<p style="text-align: justify;"><strong>ऐसी होगी टॉवल</strong></p>

<p style="text-align: justify;">रेलवे बोर्ड द्वारा दिए जाने वाले डिस्पोजल टावल के तकनीकी मापदंड भी निर्धारित किए गए हैं। यह डिस्पोजल टावल 40गुणित30 सेमी का होगा जिसमें कम से कम 50 प्रतिशत काटन मिक्स होगा।</p>
