<p style="text-align: justify;"><strong>इंदौर</strong>। एक लड़की का बदमाश ने रास्ता रोककर मोबाइल नंबर मांगा। उसने नंबर नहीं दिया तो उसका हाथ पकड़ा और जबरन गाड़ी में बैठाने की कोशिश की। पीड़िता चिल्लाई तो आसपास के लोग जमा हो गए, जिन्हें देखकर बदमाश भाग निकला। छत्रीपुरा पुलिस ने बताया कि एक किशोरी ने शिकायत दर्ज कराई है कि वह राम मंदिर के पास छत्रीबाग से जा रही थी। इसी दौरान इरफान नामक बदमाश ने उसका रास्ता रोका और मोबाइल नंबर मांगने लगा। उसने नंबर नहीं दिया तो उसका हाथ पकड़कर उसे जबरन गाड़ी में बैठाने की कोशिश की। पीड़िता का कहना है कि मैं चिल्लाई तो आसपास के लोग जमा हो गए। इस पर बदमाश भाग निकला। पुलिस ने बदमाश इरफान पिता सलीम शाह निवासी कड़ावघाट के खिलाफ विभिन्न धाराओं में प्रकरण दर्ज किया है। पीड़िता किशोरी का आरोप है कि बदमाश इरफान उसे काफी दिनों से छेड़ रहा था। उसने इसका विरोध भी किया था, लेकिन बदमाश ने जान से मारने की धमकी दी थी, जिसके कारण उसने शिकायत नहीं की। न ही उसने परिजन को घटना बताई थी।</p>
