<p style="text-align: justify;"><strong>इंदौर </strong>।<strong> </strong>&nbsp; एक मकान के छत का टॉवर तोड़कर बदमाश अंदर घुसा और घर की अलमारी से सोने-चांदी के जेवरात व नकदी चोरी कर ले गया। चोरी गए माल की कीमत लाखों रुपए बताई जा रही है, वहीं दो अन्य सूने मकान में भी चोरों ने धावा बोला है। घटना खुड़ैल थाना क्षेत्र के ग्राम दौलत बरोदा की है। पुलिस ने बताया कि दिलीप पिता जादूसिंह पटेल ने शिकायत दर्ज कराई है कि उसके मकान के छत के टॉवर का दरवाजा तोड़कर कोई कमरे में घुसा और अलमारी से सोने- चांदी के जेवरात के साथ ही नकदी चोरी कर ले गया। चोरी गए माल की कीमत डेढ़ लाख रुपए बताई है, साथ ही फरियादी दिलीप ने गांव के ही उदयसिह चौहान पर संदेह जताया है। पुलिस का कहना है कि मामला दर्ज किया है, वहीं संदेही से पूछताछ की जा रही है। यहां भी लाखों की चोरी- दो सूने मकान का ताला तोड़कर चोर अंदर घुसे और सोने-चांदी के जेवरात के साथ अन्य कीमती सामान चोरी कर ले गए। सदर बाजार पुलिस ने बताया कि नरेन्द्र पिता रविनंदन मिश्रा निवासी अहिल्या पल्टन ने शिकायत दर्ज कराई है कि कोई बदमाश उनके घर का ताला तोड़कर अंदर घुसा और सोने-चांदी के जेवरात के साथ नकदी और अन्य कीमती सामान चोरी कर ले गया। चोरी गए माल की कीमत हजारों रुपए बताई जा रही है, वहीं एरोड्रम पुलिस ने बताया कि दीपक पिता विष्णुप्रसाद राठौर निवासी गंगा नगर ने शिकायत दर्ज कराई है कि परमहंस नगर स्थित दीपक के बड़े भाई दिलीप राठौर के घर का दिनदहाड़े ताला तोड़कर चोर अंदर घुसे और सोने- चांदी के जेवरात के साथ ही नकदी और कीमती सामान चोरी कर ले गए। घटना के वक्त दिलीप परिवार के साथ बाहर गया हुआ था। पुलिस ने मामला दर्ज कर जांच में लिया है।</p>
