<p style="text-align: justify;"><strong>मुंबई</strong>।<strong> </strong>बंबई हाईकोर्ट ने शुक्रवार को लेफ्टिनेंट कर्नल प्रसाद श्रीकांत पुरोहित की एक याचिका विचारार्थ स्वीकार कर ली, जिसमें उन्होंने हाईकोर्ट और विशेष अदालत द्वारा उन्हें आरोप मुक्त नहीं करने के फैसलों को चुनौती दी है। 18 दिसंबर, 2017 को हाईकोर्ट ने मालेगांव विस्फोट मामले में पुरोहित के खिलाफ मुकदमा चलाने के लिये सरकार की ओर से दी गई अनुमति को रद्द करने से मना कर दिया था। इससे पहले पिछले साल 27 दिसंबर को विशेष एनआईए अदालत ने मामले में उन्हें आरोप मुक्त करने की उनकी याचिका खारिज कर दी थी। पुरोहित तब सुप्रीम कोर्ट गए थे और उसके निर्देश के आधार पर एक बार फिर से हाईकोर्ट का रुख किया था।</p>
