<p style="text-align: justify;"><strong>सुकमा</strong>। छत्तीसगढ़ में शुक्रवार को कई इनामी नक्सलियों ने पुलिस के सामने आत्मसमर्पण किया है। राज्य में नक्सलियों के खिलाफ चलाए जा रहे अभियान के तहत पिछले कुछ समय से लगातार पुलिस और नक्सलियों की मुठभेड़ चल रही हैं। ऐसे में नक्सलियों के इस आत्मसमर्पण को बड़ी कामयाबी के तौर पर देखा जा रहा है। सुकमा जिले में आठ लाख के एक इनामी नक्सली के अलावा 1-1 लाख के इनाम वाले 3 नक्सलियों सहित कुल सात नक्सलियों ने शुक्रवार को पुलिस के सामने आत्मसमर्पण किया। सुकमा के एसपी अभिषेक मीणा और सीआरपीएफ के डीआईजी एस एलांनो के समक्ष समर्पण करने वालों में महिला नक्सली भी शामिल हैं।</p>
