<p style="text-align: justify;"><strong>इंदौर</strong>। जल्द ही इंदौर रेलवे स्टेशन संभवत: प्रदेश का ऐसा पहला रेलवे स्टेशन बन जाएगा, जो खुद की बिजली से ही संचालित होगा। इंदौर स्टेशन पर 250 किलोवॉट का सोलर पैनल लगाया जा रहा है, जिससे हर दिन औसतन 1 हजार यूनिट बिजली तैयार होगी। इंदौर स्टेशन का औसतन बिजली बिल हर माह 5 से 6 लाख रुपए आता है। इस सोलर पैनल सिस्टम के बाद इतने ही रुपए की बिजली हर माह तैयार होगी। स्वच्छता में नंबर 1 आने के बाद अब इंदौर का रेलवे स्टेशन प्रदेश में नंबर आने की दौड़ में शामिल होने की दौड़ में हैं। दरअसल यहां एक ऐसा कार्य होने जा रहा है जहां स्टेशन स्वयं की बिजली का उत्पादन करेगा। इंदौर रेलवे स्टेशन बिजली बचत के लिए 250 किलोवॉट का सोलर पैनल लगाने जा रहा है। हालांकि स्टेशन पर इससे पहले से 25 किलोवॉट का सोलर पैक लगा हुआ है जिससे हर माह 3500 यूनिट की बचत हो रही है। 250 किलोवॉट का सोलर पैनल लग जाने के बाद 35000 यूनिट की बचत होना बताया जा रहा है।</p>

<p style="text-align: justify;"><strong>रेलवे बोर्ड ने दो साल पहले दिए थे निर्देश</strong></p>

<p style="text-align: justify;">रेलवे बोर्ड द्वारा देशभर के बड़े स्टेशनों पर करीब दो साल पहले सोलर पॉवर पैक और सोलर वॉटर हीटर लगाने के निर्देश जारी किए थे। इसके बाद इंदौर स्टेशन के प्लेटफॉर्म नंबर सोलर पॉवर पैक और सोलर वॉटर हीटर लगाया गया था, जिससे रेलवे स्टेशन का बिजली यंू तो हर माह 5 से 6 लाख रुपए आ रहा है, लेकिन इन सोलर उपकरणों के लगने के बाद इसमें 30 हजार रुपए से अधिक की बचत हो रही है। इसके अलावा प्लेटफॉर्म नंबर दो, तीन और चार पर लगी 600 एलईडी से भी सैकड़ों यूनिट की कटौती हुई है।</p>

<p style="text-align: justify;"><strong>ट्यूबलाइट की जगह लगेगी एलईडी</strong></p>

<p style="text-align: justify;">बिजली बचाने के लिए रेलवे स्टेशन परिसर में प्रत्येक प्लेटफॉर्म पर ट्यूबलाइट की जगह एलईडी लगाई गई है, जिससे बेहतर रोशनी और बिजली बचत भी हो रही है। बताया जा रहा है कि एलईडी लाइट के बाद रेलवे सभी जगहों पर एलईडी पंखे भी लगाएगा। वर्तमान में लगे पंखों से बिजली की खपत अधिक होती है। एक पंखा 150 वॉट से अधिक का लगा हुआ है।</p>

<p style="text-align: justify;"><strong>अगस्त तक काम होगा पूरा</strong></p>

<p style="text-align: justify;">स्टेशन के प्लेटफार्म नंबर पांच और छह की इमारत के ऊपर 250 किलोवॉट का सोलर प्रोजेक्ट तैयार किया जा रहा है, जिससे हर माह औसतन 28 से 30 हजार यूनिट तैयार होगी। करीब इतनी ही बिजली स्टेशन परिसर में उपयोग में आती है। सप्ताहभर पहले इस काम भी शुरू हो चुका है, जिसे अगस्त माह तक पूरा कर लिया जाएगा। फिलहाल प्लेटफॉर्म नंबर एक पर 20 किलोवॉट का सोलर पॉवर पैक से हर माह 3 हजार से 3500 यूनिट तक की खपत होती है। इस बिजली का उपयोग वेटिंग हॉल, रिटायरिंग रूम के अलावा अधिकारियों के कार्यालय में उपयोग होता है।</p>
