<p style="text-align: justify;"><strong>जबलपुर</strong>। शार्ट सर्किट से लगी आग ने किसान के घर में रखे 100 बोरा अनाज को खाक कर दिया। यह घटना रविवार की रात साढ़े 8 बजे की बताई जा रही है। बेलखाड़ू थानांतर्गत ग्राम भर्रा के किसान जुगल पटैल के घर में अनाज रखा हुआ था। इसी तरह कटंगी थानांतर्गत भिलौदा गांव के एक मकान में रखा गैस सिलेण्डर फट गया। जानकारी के अनुसार जुगल पटैल को करीब 3 लाख रुपए का नुकसान हुआ है। शार्ट सर्किट से भड़की आग ने देखते ही देखते विकराल रूप धारण कर दिया। आग बुझाने काफी संख्या में ग्रामवासी एकत्र हुए और प्रयास किया मगर वे असफल रहे। घटना की सूचना पीड़ित किसान ने पुलिस व फायर ब्रिगेड को दी। घटना के संबंध में कृषक जुगल पटैल के पुत्र शैलेन्द्र पटैल ने जानकारी दी कि शार्ट सर्किट से रात साढ़े 8 बजे भड़की आग की सूचना पुलिस और फायर ब्रिगेड को दी थी मगर फायर ब्रिगेड के पहुंचने के पहले ही अनाज पूरी तरह से खाक हो चुका था। ये था अनाज में श्री पटैल ने बताया कि मकान के अंदर 22 क्विंटल गेहूं, 60 क्विंटल उड़द, 5 क्विंटल चना एवं 18 क्विंटल धान रखी हुई थी। इस घटना से उन्हें करीब 3 लाख रुपए की क्षति पहुंची है।</p>

<p style="text-align: justify;"><strong>देर रात हुई घटना</strong></p>

<p style="text-align: justify;">कटंगी थानाअंतर्गत ग्राम भिलौदा निवासी गुल्ली रैकवार के मकान में अज्ञात कारणों से गैस सिलेण्डर फट गया। सौभाग्यवश किसी तरह की जनहानि तो नहीं हुई मगर गृहस्थी का सामान फुक गया जिसकी कीमत करीब 50 हजार रुपए है। श्री रैकवार ने बताया कि रविवारसो मवार की देर रात करीब 3 बजे जबकि सभी परिवार जन सो रहे थे तो अज्ञात कारणों से किचन में रखे गैस सिलेण्डर में आग लग गई और सिलेण्डर तेज आवाज के साथ फट गया। घबरा कर सभी परिजन घरछोड़ बाहर भाग गए। घटना की सूचना मिलते ही नायब तहसीलदार राजेश पटवा,पटवारी के के कश्यप को लगी तो वे दलबल सहित मौके पर पहुंच गए। जहां पीड़ित पक्ष के कथन लेने के बाद पंचनामा तैयार कर घटना की जांच शुरू कर दी है। नायब तहसीलदार ने बताया कि घटना के वक्त परिवार के लोग गहरी नींद में थे,गुल्ली रैकवार की आंख खुली तो उन्होंने देखा कि सामान धू-धूकर जल रहा था। वे सामान अलग करने लगे इसी बीच तेज आवाज के साथ सिलेण्डर फट गया। गनीमत रही कि वे कुछ दूरी पर थे जिससे उन्हें किसी तरह की चोट नहीं पहुंची। आग कीखबर मोहल्ले में फैली तो लोग एक त्र हो गए और आग बुझाने में जुट गए। पीड़ित किसान को सरपंच ने 5000 रु. देकर सहायता की है।</p>
