<p style="text-align: justify;"><strong>वाशिंगटन</strong>।<strong> </strong>अमेरिका के राष्ट्रपति ट्रंप ने इस बात से इनकार किया है कि वह अमेरिका को विश्व व्यापार संगठन से बाहर निकालने की योजना पर काम कर रहे हैं। हालांकि, उन्होंने अमेरिका के साथ बहुत बुरा व्यवहार करने के लिये डब्ल्यूटीओ की कड़ी आलोचना की। ट्रंप की यह टिप्पणी उन रिपोर्टों पर आई है, जिसमें कहा गया कि ट्रंप अमेरिका को डब्ल्यूटीओ से बाहर करना चाहते हैं। ट्रंप ने कहा, डब्ल्यूटीओ का हमारे साथ बहुत बुरा व्यवहार रहा है। आप जब डब्ल्यूटीओ की तरफ देखते हैं, तो दिखाई देता है चीन ने जब इसकी सदस्यता ली, तब से चीन को ही इसमें फायदा पहुंचा है। ट्रंप लंबे समय से डब्ल्यूटीओ की आलोचना करते रहे हैं। वह अक्सर यह कहते रहे हैं कि यह विश्व व्यापार संस्था अमेरिका के प्रति भेदभाव करती है।</p>
