<p style="text-align: justify;"><strong>भोपाल&nbsp;</strong>&nbsp;।&nbsp; होशंगाबाद में रेलवे पटरी के किनारे मिले युवक की लाश को पुलिस ने दफना दिया था। जानकारी के बाद भोपाल से पहुंचे परिजन उसका शव लेकर आए और अशोका गार्डन थाने के सामने लाश रखकर चक्काजाम कर दिया। परिजनों का आरोप था कि युवक की हत्या की गई है, जिसके लिए पुलिस वालों पर भी आरोप लगाए गए हैं। चक्काजाम के चलते करीब डेढ़ घंटे तक ट्रैफिक जाम रहा। बाद में किसी तरह से चक्काजाम समाप्त हो सका। जानकारी के अनुसार नितिन श्रीवास्तव (38) मल्टी होम्स सेमरा कला में रहता और शादी काडर््स की दुकान चलाता था। करीब बारह साल पहले उसकी शादी खंडवा निवासी महिला से शादी हुई थी। दोनों का ग्यारह साल का एक बच्चा भी है। पिछले पांच साल से पत्नी उससे अलग रह रही है। उसने नितिन के खिलाफ दहेज प्रताड़ना का मामला दर्ज कराया था, जो न्यायालय में चल रहा है। इसी मामले में उसके खिलाफ वारंट निकला था, जिसकी 27 जून को पेशी थी। मृतक के बड़े भाई जीतेंद्र श्रीवास्तव ने बताया कि 23 जून को कुछ पुलिसकर्मी बिना वर्दी के घर आए और नितिन को जबरिया घसीटकर साथ ले गए थे। इसके बाद उसे खंडवा कोर्ट में पेशी पर ले जाया गया, जहां उसे जमानत मिल गई। पुलिस का दावा है कि जमानत के बाद उसे छोड़ दिया था।</p>

<p style="text-align: justify;"><strong>रेलवे पटरी के किनारे मिली लाश</strong></p>

<p style="text-align: justify;">जीतेंद्र के मुताबिक 27 जून की रात तक नितिन घर नहीं पहुंचा तो थाने में गुमशुदगी का आवेदन दिया गया। अगले दिन गुरुवार देर शाम इटारसी से उसकी मौत की खबर मिली। वहां पहुंचे तो पता चला कि शव को दफना दिया गया है। शुक्रवार सुबह शव निकलवाकर भोपाल लाए। जीतेंद्र का आरोप है कि जब पुलिसकर्मी साथ ले गए थे, तो वापस लेकर आना चाहिए था, लेकिन ऐसे ही उसे छोड़ दिया था। उसके साथ कुछ गलत हुआ है, जिसकी जांच करकेदोषी पुलिस कर्मचारियों के खिलाफ भी कार्रवाई होनी चाहिए।</p>
