<p style="text-align: justify;"><strong>मुंबई</strong>। टाटा प्रोजेक्ट्स लिमिटेड की स्मार्ट सिटीज कारोबार इकाई को छत्तीसगढ़ में भारत नेट परियोजना का 3057 करोड़ रुपए का ठेका मिला है। कंपनी ने गुरुवार को जारी बयान में यह जानकारी दी। टाटा प्रोजेक्ट्स ने विज्ञप्ति में कहा कि इस परियोजना में आॅप्टिकल फाइबर नेटवर्क बिछाना शामिल है। केन्द&Ntilde; की डिजीटल इंडिया पहल के तहत यह परियोजना राज्यभर के 27 जिलों की 5,987 ग्राम पंचायतों और 85 ब्लॉकों को ब्रांडबैंड और मोबाइल कनेक्टिविटी से जोड़ेगी। कंपनी के प्रबंध निदेशक विनायक देशपांडे ने कहा कि हम केन्द्र सरकार की महत्वाकांक्षी डिजीटल इंडिया पहल के तहत मिली इस परियोजना को लेकर खुश हैं। मुझे भरोसा है कि इस परियोजना के पूरे होने से राज्य की अर्थव्यवस्था को मजबूत मिलेगी और स्थानीय लोगों के जीवन को सुलभ बनाने में मदद मिलेगी। इससे राज्य के करीब 2.6 करोड़ लोगों की सीधे फायदा मिलेगा। इस परियोजना के माध्यम से मु&mu;त एबुलेंस सेवा 102 और आपातकाल सेवा 108 , सार्वजनिक वितरण प्रणाली जैसी महत्वपूर्ण सेवाएं का पंचायत स्तर पर प्रभावी क्रियान्वयन होगा।</p>

<p style="text-align: justify;"><strong>जेएलआर ने ब्रेक्जिट सौदे को लेकर आगाह किया</strong></p>

<p style="text-align: justify;">टाटा मोटर्स के स्वामित्व वाली जगुआर लैंड रोवर ने किसी तरह के &lsquo;बुरे ब्रेक्जिट सौदे&rsquo; के प्रति कड़ी चेतावनी देते हुए कहा है कि इससे उसके मुनाफे पर बड़ा प्रतिकूल असर पड़ेगा और उसे ब्रिटेन से निकलने को मजबूर होना पड़ सकता है। जगुआर लैंड रोवर (जेएलआर) ब्रिटेन की सबसे बड़ी कार कंपनी है और ब्रिटेन अगले साल मार्च में 28 सदस्ईय यूरोपीय संघ से बाहर होने वाला है। जेएलआर के सीईओ राल्फ स्पेथ ने बुधवार को एक बयान में आगाह किया कि ब्रेक्जिट सौदे में खामी से जेएलआर को हर साल 1.2 अरब पौंड से अधिक का नुकसान हो सकता है। इसको देखते हुए हमें अपने खर्च में भारी समायोजन करना पड़ेगा।</p>
