<p style="text-align: justify;"><strong>सनावद</strong> ।&nbsp;&nbsp; भक्तामर स्तोत्र में प्रथम जैन तीर्थंकर भगवान आदिनाथ के गुणों का गुणगान किया गया है। आचार्य मानतुंग स्वामी ने इस स्तोत्र की रचना की थी। जो व्यक्ति इसका पाठ प्रतिदिन करता है, वह अनेक दु:खों और कष्टों से छुटकारा पा जाता है। उपरोक्त विचार डॉं. नरेन्द्र जैन भारती ने बड़वाह में कल्पना पवन जैन द्वारा सुराणा कॉलोनी में बाल ब्र. भावेश भैया के निर्देशन में हुए शांति जाप, भक्तामर विधान एवं हवन के अवसर पर व्यक्त किए। आचार्य मानतुंग की अटल श्रद्धा की जानकारी देते हुए डॉ. भारती ने बताया कि जब धर्म विद्वेशी राजा द्वारा उन्हें 48 तालों की काल कोठरी के अंदर बंद कर दिया गया, तब आपने भगवान आदिनाथ की भक्ति में 48 काव्यों की रचना की। प्रत्येक छंद की रचना के बाद एक-एक करके 48 ताले टूट गए और आचार्यजी बाहर आ गए, तभी से भक्तामर स्तोत्र पाठ तथा विधान जैन समाज में बहुप्रचलित हो गया। ब्र. भावेश भैया ने वास्तु विज्ञान की जानकारी देते हुए शांति मंत्रों की महत्ता पर प्रकाश डाला तथा नियमित जाप करने की प्रेरणा दी। इस मौके पर विजय जैन, अखिलेश जैन, संजय जैन, संतोष जैन, नरेश पाटनी, मनोज पाटनी, प्रियम जैन, अंकित जैन, राहुल सोनी, शारदा जैन, पद्मा जैन, नैना पाटनी, संध्या जैन, कल्पना जैन सहित बाहर से पधारे अनेक समाजजन मौजूद थे।</p>
