<p style="text-align: justify;"><strong>जबलपुर</strong>। मानस भवन में नेशनल लॉ यूनिवर्सिटी की अधारशिला रखने वाले इस गरिमामय समारोह में सीजेआई दीपक मिश्रा ने कहा कि अंधेरा चाहे जितना गहरा हो परंतु रोशनी उसे खत्म कर देती है और दूर से दिखाई देती है। मैं स्वंय सेवानिवृत्ति के बाद अवसर मिलने पर इस विश्व विद्यालय में छात्र-छात्राओं को पढ़ाने आऊंगा। सीजेआई ने शिक्षा ग्रहण करने के संबंध में महाभारत काल का उदाहरण देते हुए कहा कि परशुराम से शिक्षा ग्रहण करने के लिए कर्ण ने खुद को ब्राम्हण बताया था, ताकि वे हर-हाल में श्रेष्ठ शिक्षा प्राप्त कर सकें। आज के छात्र-छात्राओं को भी शिक्षा लेने के लिए कर्ण को अपना आदर्श मानना चाहिए। उन्होंने कहा कि वैसे भी विधि की पढ़ाई, कला और विज्ञान का मिश्रण है। न्यायधानी के रूप में होगी पहचान: शिवराज मुख्यमंत्री शिवराज सिंह चौहान ने कहा कि कानून का ज्ञान, न्याय को त्वरित और सुलभ बनाता है। उन्होंने अपेक्षा की कि दुराचारियों को शीघ्र दण्डित करने सुप्रीम कोर्ट तक फास्ट ट्रैक न्यायालय स्थापित होने चाहिये। मुख्यमंत्री शिवराज सिंह चौहान ने कहा कि आज का दिन ऐतिहासिक है। राष्ट&Ntilde;ीय विधि विश्वविद्यालय की स्थापना से अधिवक्ताओं, नागरिकों और राज्य सरकार का संकल्प पूरा हो रहा है। अब देश में जबलपुर की पहचान संस्कारधानी के साथ-साथ न्यायधानी के रूप में भी स्थापित होगी। उन्होंने कहा कि आज लग रहा है कि उन्हें भी लॉ की पढ़ाई करना थी।</p>

<p style="text-align: justify;"><strong>120 एकड़ में बनेगी लॉ यूनिवर्सिटी</strong></p>

<p style="text-align: justify;">मुख्यमंत्री शिवराज सिंह चौहान ने कहा कि उन्होंने 11 दिसंबर 2017 को जबलपुर लॉ यूनिवर्सिटी स्थापित करने की घोषणा की थी। आज लॉ यूनिवर्सिटी का भूमिपूजन व शिलान्यास हो रहा है। वर्तमान के लॉ यूनिवर्सिटी का संचालन किराये की बिल्डंग में हो रहा है। विश्व विद्यालय के लिये 120 एकड़ जमीन आवंटित कर दी गयी है। वर्तमान में 120 छात्रों को दाखिला मिलेगा, पांच वर्षों में यह सीट बढ़कर 600 हो जाएंगी।</p>

<p style="text-align: justify;"><strong>आज का दिन ऐतिहासिक</strong></p>

<p style="text-align: justify;">कार्यक्रम के प्रारंभ में स्वागत भाषण राष्टय धर्मशास्त्र विधि विश्वविद्यालय के कुलपति प्रोफेसर बलराज चौहान ने दिया। स्वागत भाषण में कुलपति प्रो. चौहान ने कहा कि आज का दिन विधि जगत के लिए ऐतिहासिक है। कानूनी शिक्षा के क्षेत्र में एक नया शिशु जन्म ले रहा है, यह क्षण शिशु रूपी विश्वविद्यालय का भविष्य व भाग्य निर्धारण करने का कारक बनेगा। समारोह का शुभारंभ दीप प्रज्जवलन के साथ हुआ।</p>

<p style="text-align: justify;"><strong>मेहनत और ईमानदारी से करो धन अर्जित</strong></p>

<p style="text-align: justify;">सीजेआई श्री मिश्रा ने कहा कि चाणक्य का सिद्धांत है कि खुद मेहनत करो, स्वस्थ्य रहो तथा अधिक धन अर्जित करो लेकिन धन ईमानदारी से अर्जित किया जाये। उन्होंने कहा कि विश्व विद्यालय भविष्य में देश ही नहीं विदेश में भी अपनी उत्कृष्टता के लिए जाना जायेगा। उन्होंने कहा कि लॉ यूनिवर्सिटी में छात्रों को कानूनी ज्ञान मिलेगा, जिसे पाने के बाद वह कानून के श्रेष्ठ जानकार बनेंगे। सीजेआई श्री मिश्रा ने यूनाईटेड किंग्डम की घटना का जिङ्मी करते हुए कहा कि सलीके व कायदे से नहीं आने पर एक जज ने अधिवक्ता को डांटा था। विवि आने में सभी छात्रों को सलीके व कायदे का पालन करना चाहिए।.</p>

<p style="text-align: justify;"><strong>बेवसाईट का हुआ लोकार्पण </strong></p>

<p style="text-align: justify;">विश्वविद्यालय भवन के भूमिपूजन समारोह के बाद प्रधान न्यायाधीश दीपक मिश्रा, कानून मंत्री रविशंकर प्रसाद एवं मुख्यमंत्री शिवराज सिंह चौहान ने भारतरत्न डॉ. भीमराव अम्बेडकर दूर संचार प्रशिक्षण संस्थान में धर्मशास्त्र राष्टय विधि विश्वविद्यालय की वेबसाईट का लोकार्पण किया। इस अवसर पर मध्यप्रदेश उच्च न्यायालय के मुख्य न्यायाधीश जस्टिस हेमंत गुप्ता एवं पटना उच्च न्यायालय के मुख्य न्यायाधीश जस्टिस राजेन्द्र मेनन एवं विश्वविद्यालय के कुलपति बलराज चौहान भी मौजूद थे। ज्ञात हो कि भवन बनने तक धर्मशास्त्र राष्टय विधि विश्वविद्यालय दूरसंचार प्रशिक्षण संस्थान परिसर से संचालित किया जाएगा।</p>
