<p style="text-align: justify;"><strong>सनावद </strong>&nbsp;।&nbsp; महान आत्माओं की नगरी में आज हम आकर धन्य हैं, जहां पर मोक्ष मार्ग पर अग्रसर एक नहीं, सोलह पीछीधारी निकल अपने नगर का और अपने जैन धर्म की प्रभावना पूरे विश्व में कर रहे हैं। ऐसे नगर में आना बड़े सौभाग्य की बात है। सन्मति जैन काका ने बताया कि ये बात परम पूज्य आचार्य 108 श्री अभिनन्दन सागरजी के परम प्रभावक शिष्य एआचार्य 108 श्री शान्ति सागरजी महाराज की अक्षुण्ण परम्परा के सप्तम पट्टाचार्य आचार्य श्री 108 अनेकांत सागरजी महाराज ने अपने प्रवचन में कही। आचार्य श्री का मंगल प्रवेश सनावद में होने के पश्चात बड़े मंदिरजी महिलाओं द्वारा सिर पर कलश रखकर आचार्यश्री सहित पूरे संघ की आगवानी की गई। तत्पश्चात बड़े मंदिर में अभिषेक किया गया एवं उसके पश्चात प्रदीप पंचोलिया द्वारा मंगला चरण कर सभा की शुरुआत की गई। उसके बाद आचार्यश्री की संघस्थ दीदियों एवं बोरगांव से पधारे अतिथियों द्वारा आचार्य श्री 108 शांति सागरजी महाराज की फोटो के समक्ष दीप प्रज्जवलन किया गया। इस कार्यक्रम का संचालन प्रशांत चौधरी ने किया। इस कार्यक्रम में हेमेंद्र काका, आशीष जैन, राहुल स्वस्तिक, सरल जैन, समाज अध्यक्ष मनोज जैन, मुकेश जैन, वैभव सराफ, अनुभव जैन, मनोज जैन, अभिषक लश्करे सहित समस्त जैन समाज ने अपनी उपस्थिति दर्ज करवाई।</p>
