<p style="text-align: justify;"><strong>भोपाल।&nbsp; </strong>विधानसभा चुनाव में भाजपा और कांग्रेस का सड़क पर शक्ति प्रदर्शन तो होगा ही लेकिन सोशल मीडिया पर भी दोनों पार्टियों के बीच बड़ी जंग लड़ी जाएगी। इसके लिए भाजपा ने 65 हजार साइबर योद्धा तैयार किए हैं, जो कांग्रेस के&nbsp; खिलाफ माहौल बनाएंगे। इन योद्धाओं से मुलाबला करने के लिए कांग्रेस भी तैयार है। सोशल मीडिया पर पैनी नजर रखने और भाजपा पर हमला और पलटवार करने के लिए 4 हजार युवाओं को उतारा है। इन्हें राजीव के सिपाही नाम दिया गया है।</p>

<p style="text-align: justify;"><strong>भाजपा की रणनीति</strong></p>

<p style="text-align: justify;">भाजपा की आईटी सेल ने पिछले तीन महीने में करीब 65 हजार साइबर योद्धाओं को तैनात किया है और जल्द ही अगले महीने तक 5 हजार लोगों को साइबर सेल से जोड़ेगी। जिनको डेटा कलेक्शन कर बूथ में तैनात साइबर योद्धाओं को उपलब्ध करने की जिम्मेदारी दी जाएगी। हर बूथ पर वाट्सएप ग्रुप में यह जानकारियां डाली जाएंगी। जिसमें कम से कम 100 मतदाता जुड़ेंगे।</p>

<p style="text-align: justify;"><strong>कांग्रेस का यह है प्लान</strong></p>

<p style="text-align: justify;">सोशल मीडिया पर भाजपा के हमलों का जवाब देने के लिए कांग्रेस ने प्रदेश, जिला एवं ब्लॉक स्तर के 4 हजार पदाधिकारियों की टीम बनाई है। इसके अलावा पार्टी इस काम में और 5 हजार लोगों को प्रशिक्षण देने के लिए 25 जून से सत्र शुरू किया जा रहा है। दोनों दलों के मीडिया प्रभारियों ने बताया कि वे फेसबुक, ट्विटर एवं वॉट्सएप पर लोगों तक पहुंचेंगे। ज्यादा जोर वाट्सएप पर रहेगा, क्योंकि इस सोशल मैसेजिंग सर्विस परज्यादा लोग जुड़े हुए हैं।</p>

<p style="text-align: justify;"><strong>सरकार की हर उपलब्धियां पहुंचाएंगे जनता तक</strong></p>

<p style="text-align: justify;">इस चुनाव में सोशल मीडिया लोगों तक पहुंचने का सशक्त माध्यम है। भाजपा इसका उपयोग कर जनता तक अपनी बात पहुंचाएगी। सबसे महत्वपूर्ण यह है कि सरकार की हितग्राही मूलक योजनाओं से जनता को अवगत कराया जाएगा।</p>
