<p style="text-align: justify;"><strong>वॉशिंगटन</strong>। अमेरिका ने मानव तस्करी से जुड़ी अपनी सालाना रिपोर्ट में कहा है भारत में मानव तस्करी जिस बड़े पैमाने पर हो रही है उसकी तुलना में जांच, मुकदमे और दोषसिद्धि असमान रूप से कम है। अमेरिका ने मनुष्यों की तस्करी पर अपनी वार्षिक रिपोर्ट टियर-2 में इस देश को बनाए रखा है। अमेरिकी विदेश विभाग ने 2018 के लिए अपनी वार्षिक &lsquo;ट्रैफिकिंग इन पर्सन्स रिपोर्ट&rsquo; में भारत से आग्रह किया है कि वह बंधुआ और जबरिया मजदूरी समेत सभी प्रकार की तस्करी के लिए मुकदमों और दोषसिद्धि को बढ़ाए। विभाग ने कहा, भारत सरकार तस्करी के उन्मूलन के लिए न्यूनतम मानकों पर पूरी तरह से खरा नहीं उतरती है।</p>

<p style="text-align: justify;"><strong>आश्रम कार्यक्रमों के लिए बढ़ाया बजट</strong></p>

<p style="text-align: justify;">रिपोर्ट में कहा गया है कि भारत ने पीड़ितों की पहचान की संख्या को लगभग तीन गुना करके और महिला एवं बाल तस्करी पीड़ितों के आश्रय कार्यक्रमों के लिए अपने बजट में वृद्धि करके बढ़ते प्रयासों को दिखाया है। रिपोर्ट में कहा गया है कि भारत में मानव तस्करी की समस्या मुख्य रूप से आंतरिक है और सबसे वंचित सामाजिक स्तर के लोग दलित, जनजातीय सदस्य, धार्मिक अल्पसंख्यक और बहिष्कृत समूहों से महिलाएं और लड़&THORN;कियां इसके सबसे ज्यादा शिकार होते हैं।</p>

<p style="text-align: justify;"><strong>इस बार किए प्रयास</strong></p>

<p style="text-align: justify;">पिछली रिपोर्ट में जिस अवधि को शामिल किया गया था, उसकी तुलना में इस बार भारत ने प्रयास तेज किए हैं लेकिन वह अब भी टियर-2 में ही बना हुआ है। विभाग इस रिपोर्ट में हर देश को चार स्तरों में से एक पर रखता है, जो अमेरिका के तस्करी पीड़ित संरक्षण अधिनियम द्वारा अनिवार्य है।</p>
