<p style="text-align: justify;"><strong>नई दिल्ली</strong>। विश्व कप फुटबॉल का खुमार भारतीय क्रिकेटरों के भी सिर चढ़कर बोल रहा है और चैम्पियन क्रिकेटर युवराज सिंह फीफा विश्व कप में अपनी पसंदीदा टीम ब्राजील की बजाय फ्रांस का समर्थन कर रहे हैं। इसकी वजह है मैनचेस्टर युनाइटेड के उनके पसंदीदा खिलाड़ी पॉल पोग्बा, जो फ्रांस के लिए खेलते हैं। युवराज ने यूट्यूब चैनल स्पोर्टस्क्रीनइंडिया से कहा, पिछले कुछ विश्व कप में मैं ब्राजील के साथ था, लेकिन इस साल फ्रांस का समर्थन कर रहा हूं। इसका कारण हैं पॉल पोग्बा।</p>
