<p style="text-align: justify;"><strong>भोपाल</strong>। <strong> </strong>मैनिट के डायरेक्टर डॉ. नरेन्द्र सिंह रघुवंशी द्वारा प्रोफेसरों का डीएनए खराब होने की टिप्पणी पर प्रोफेसरों का गुस्सा भड़क गया। इसको लेकर गुरुवार को असिस्टेंट प्रोफेसर, एसोसिएट प्रोफेसर और प्रोफेसरों की बैठक बुलाई गई है। इसमें मांगों को लेकर आंदोलन की रणनीति बनाई जाएगी।</p>

<p style="text-align: justify;"><strong>बनाएंगे टीचर्स स्टाफ एसोसिएशन</strong> : डायरेक्टर से खफा प्रोफेसर्स 6 साल बाद दोबारा टीचर्स स्टाफ एसोसिएशन गठिन करेंगे। गुरुवार को इस संबंध में बैठक होगी। यह कवायद इसलिए की जा रही है, क्योंकि डायरेक्टर ने असिस्टेंट प्रोफेसर की प्रमोशन की मांग को लेकर अपशब्द कहे। इसको लेकर आंदोलन की रणनीति बनाई जाएगी। वहीं मैनिट से पासआउट कुछ एनआरआई छात्रों ने भी इस पर तीखी प्रतिक्रिया जताई है। दरअसल, सोमवार को फैकल्टी ने डायरेक्टर से प्रमोशन की तारीख तय करने की मांग की थी इस पर डायरेक्टर भड़क गए और प्रोफेसरों को कह बैठे की &lsquo;तुम्हारा और इस संस्थान का तो डीएनए ही खराब है। हर वक्त नेतागिरी करते रहते हो। पूरा कॉलेज बर्बाद कर रखा है। &rsquo; इससे नाराज प्रोफेसरों ने मिलकर डायरेक्टर के खिलाफ विरोध प्रदर्शन भी किया।</p>

<p style="text-align: justify;"><strong>एनआरआई छात्र करेंगे विरोध</strong>: सभी एनआरआई एल्युमिनाई छात्र मैनिट में जुट रहे हैं, जो प्रोफेसरों के साथ मिलकर विरोध प्रदर्शन करेंगे। पूर्व छात्रों की मांग है कि डायरेक्टर को लिखित में माफी मांगनी चाहिए।</p>
