<p style="text-align: justify;"><strong>संयुक्त राष्ट्र</strong>। संयुक्त राष्ट्र की कश्मीर रिपोर्ट पर आपत्ति उठाते हुए रिजेक्ट करने वाले देशों में भारत के साथ-साथ 6 अन्य देश शामिल हैं। ह्यूमन राइट्स हाई कमिश्नर की जनरल डिबेट के दौरान जब हाई कमिश्नर जेद राद अल हुसैन की लिखी रिपोर्ट को बहस के लिए रखा गया, तब एशिया से अफगानिस्तान और भूटान समेत अफ्रीका, यूरेशिया और लैटिन अमेरिकी देशों ने इस रिपोर्ट पर सवाल उठाते हुए रिजेक्ट करने का फैसला किया है। हालांकि इस रिपोर्ट पर बहस के दौरान पाकिस्तान के संयुक्त राष्ट्र में परमानेंट रिप्रेजेंटेटिव फारुख अमील ने पाकिस्तान की ओर से अपील की कि जम्मू-कश्मीर में ह्यूमन राइट्स के मामलों की जांच करने के लिए संयुक्त राष्ट्र की समिति को भेजा जाए। हालांकि इस्लामिक देशों की तरफ से बोलते वक्त पाकिस्तान के रिप्रेजेंटेटिव अमील ने सिर्फ अपनी बात दोहराई। अमील ने कहा कि संयुक्त राष्ट्र की कश्मीर रिपोर्ट इशारा करती है कि ह्यूमन राइट्स संस्था को जम्मू-कश्मीर में अगला उपयुक्त कदम उठाने की जरूरत है।1111रिपोर्ट के तथ्यों पर उठे सवाल वहीं कई देशों ने संयुक्त राष्ट्र की इस रिपोर्ट को पेश करने के समय और तथ्यों पर सवाल खड़े किए। गौरतलब है कि 49 पेज की इस विवादित रिपोर्ट में कहा गया है कि लाइन आॅफ कंट्रोल के दोनों तरफ मानवाधिकार उल्लंघन के गंभीर मामले हैं। दरअसल यह मामला भारत के लिए इसलिए गंभीर हो जाता है क्योंकि मौजूदा समय में पाकिस्तान बतौर सदस्य ह्यूमन राइट्स काउंसिल में शरीक है वहीं भारत 2018 से लेकर 2020 तक काउंसिल से बाहर है।</p>
