<p style="text-align: justify;"><strong>मास्को</strong>। इंग्लैंड के गोलकीपर जॉर्डन पिकफोर्ड को विश्व कप को लेकर की गई अपनी तैयारी का अच्छा फायदा मिला। कार्लोस बाका जब कोलंबिया की ओर से पांचवीं और अंतिम पेनल्टी लेने उतरे तो पिकफोर्ड को पता था कि उनके बार्इं ओर शॉट लगाने की संभावना है। इंग्लैंड की ओर से सिर्फ चौथे मैच में खेल रहे इस 24 वर्षीय गोलकीपर ने अपनी तैयारी पर भरोसा किया और बार्इं ओर छलांग लगा दी और फिर बेहद तेज प्रतिक्रिया देते हुए अपने बाएं हाथ से बाका के ऊं चे शॉट को बाहर कर दिया। इस बचाव ने इंग्लैंड के एरिक डायर को निर्णायक पेनल्टी को गोल में बदलकर अपनी टीम को जीत दिलाने का मौका दिया और वह सफल रहे। आत्मविश्वास से भरे पिकफोर्ड ने कहा, मैंने इसके लिए काफी शोध किया था। मुझे कोई फर्क नहीं पड़ता कि मैं दुनिया का सबसे लंबा-चौड़ा गोलकीपर नहीं हूं। मेरे पास ताकत और फुर्ती है।</p>
