<p style="text-align: justify;"><strong>नई दिल्ली</strong>। एडवांस्ड प्लास्टिक पाईपिंग सिस्टम्स निर्माण क्षेत्र की प्रमुख कंपनी एलियाक्सिस एसए ने आर्शीवाद पाईप्स प्राईवेट लिमिटेड को शत प्रतिशत अधिग्रहण करने का करार किया है। कंपनी ने शुक्रवार को यहां जारी बयान में यह जानकारी देते हुए कहा कि, इसके लिए उसने आर्शीवाद पाईप्स के संस्थापकों पोद्दार परिवार के साथ शत प्रतिशत शेयर खरीदने का करार किया है। इस सौदे के साथ ही एलियाक्सिस एवं पोद्दार फैमिली के बीच वर्ष 2013 में प्रारंभ हुए संयुक्त उपक्रम भी समाप्त हो जाएगा। एलियाक्सिस दोनों पार्टनरों द्वारा निर्मित मजबूत आधार का निर्माण करके भारत में प्लंबिंग एवं कृषि बाजारों में उपलब्ध विकास के अवसरों का लाभ उठाने की योजना बना रही है। भारत एलियाक्सिस के लिए उच्च प्राथमिकता वाला बाजार है और यह विनिमय देश के लिए इसकी दीर्घकालिक प्रतिबद्धता प्रदर्शित करता है। एलियाक्सिस ने आशीर्वाद में अपने 60 प्रतिशत हिस्सेदारी के अलावा 37 प्रतिशत शेयर और हासिल कर लिए है। अब यह तीन साल की अवधि में पोद्दार परिवार से बचे हुए तीन प्रतिशत अंश खरीदने पर सहमत हो गया है। एलियाक्सिस के मुख्य कार्यकारी अधिकारी (सीईओ) लॉरेंट लेंवार ने कहा कि भारत में आशीर्वाद के 2200 कर्मचारियों एवं अपने वितरण पार्टनरों के साथ अपने इस नए कदम के लिए उत्साहित हैं। यह अधिग्रहण भारत में एलियाक्सिस के विकास में एक महत्वपूर्ण उपलब्धि है।</p>
