<p style="text-align: justify;"><strong>गुवाहाटी</strong>। केंद्र सरकार ने असम में बाढ़ राहत के लिए राष्ट्रीय आपदा राहत निधि (एनडीआरएफ) के तहत 239 करोड़ रुपए समेत 340 करोड़ रुपए मंजूर किए हैं। असम में इस वर्ष पहली बाढ़ आपदा में अब तक 26 लोगों की जानें जा चुकी हैं। पूर्वोत्तर क्षेत्र विकास राज्यमंत्री जितेंद्र सिंह ने राज्य में बाढ़ की स्थिति की समीक्षा के बाद यह जानकारी दी। डॉ. सिंह ने कहा- केंद्र सरकार असम में बाढ़ की स्थिति की हर दिन समीक्षा कर रही है। हमने राज्य सरकार को सभी तरह की सहायता उपलब्ध कराने के लिए आश्वस्त किया है।</p>
