<p style="text-align: justify;"><strong>मुंबई</strong>। लोन लेना आसान नहीं है, और खासकर जब बात सरकारी बैंकों की हो तो ये और मुश्किल लगता है। सरकारी बैंकों से लोन लेने के अपने फायदे हैं लेकिन वो अपने लोन प्रोडक्ट का वैसा प्रचार नहीं करते जैसा की प्राइवेट बैंक करते हैं। लेकिन अब आपके लिए सरकारी बैंकों से लेना आसान हो जाएगा। सभी सरकारी बैंक लोन के लिए एक कॉमन पोर्टल बनाने जा रहे हैं जिससे लोन के लिए ज्यादा भागदौड़ नहीं करनी पड़ेगी। सरकारी बैंक रिटेल लोन देने के लिए कॉमन पोर्टल बनाएंगे, ऐसे में ग्राहकों के लिए सरकारी बैंक से लोन लेना आसान होगा और ग्राहकों को जल्दी लोन मिलेगा। ग्राहकों को आॅनलाइन फॉर्म भरकर लोन का आवेदन देना होगा और ग्राहकों को क्रेडिट स्कोर के आधार पर लोन मिलेगा। ग्राहकों को सस्ते ब्याज दर पर रिटेल लोन मिलेगा। इस पहल के लिए सरकार भी बैंकों की मदद करेगी।</p>
